b'\n_START_ARTICLE_\nEesti Kirjandusmuuseumi Teaduskirjastus\n_START_PARAGRAPH_\nEesti Kirjandusmuuseumi Teaduskirjastus (l\xc3\xbchend EKM Teaduskirjastus) on Eesti Kirjandusmuuseumi (EKM) juures tegutsev kirjastus. _NEWLINE_Kirjastuse asutasid 2007. aastal Eesti Kultuuriloo ja Folkloristika Keskuse ja EKM-i teadussarjade toimetajad, et koondada \xc3\xbchtse kirjastamisstrateegia alla 20. sajandi algusest ilmuvad teadusv\xc3\xa4ljaanded ja populariseeriv kirjastamine. _NEWLINE_Kirjastus kirjastab eelretsenseeritavat eesti ja rahvusvahelist erialast teaduskirjandust, samuti teaduslikke sariv\xc3\xa4ljaandeid ja teadusajakirju. _NEWLINE_Eestis esimesena hakkasid 1996. aastal ilmuma avatud t\xc3\xa4istekstiga teadusajakirjad M\xc3\xa4etagused ja Folklore. _NEWLINE_Eesti Kirjandusmuuseumi Teaduskirjastus on Eesti Kirjastuste Liidu liige ning kuulub muu hulgas organisatsiooni CrossRef._NEWLINE_Kirjastusel on oma n\xc3\xb5ukogu ja rahvusvaheline kolleegium, kirjastamisn\xc3\xb5ukogu tegevust juhib Eesti Kirjandusmuuseumi direktor.'